Bitcoin

An bitcoin usa nga cryptocurrency nga naimbento han tuig 2008 han diri pa nakikilala nga tawo o grupo hin mga tawo nga nagamit ha ngaran nga Satoshi Nakamoto. Ini nga karensiya syahan nga gingamit ha tuig 2009 han pag-implementar hini han pagpagawas komo usa nga open-source software.

Ini nga bitcoin in usa nga desentralisado nga digital currency, nga waray bangko sentral o usa nga nagdudumara, ngan puydi igpadara tikang ha usa nga gumaramit ngadto liwat ha iba nga gumaramit pinaagi han peer-to-peer bitcoin network nga diri nagkikinahanglan hin mga intermedyaro. An mga transaksyon in ginpapamatuod han mga network node pinaagi han cryptography ngan minamantala ha public distributed ledger nga gintatawag nga blockchain. An mga bitcoin in nahihimo komo premyo han mga pamaagi nga gintatawag nga pagmimina. Ini puydi mabalyuan han iba nga mga currency, produkto ngan mga serbisyo. Han resulta han pagmimiling panginsayod han Unibersidad han Cambridge in may binabanabanahan ha tuig 2017 nga may-ada 2.9 ngadto ha 5.8 milyones nga mga gumaramit nga nagamit hin cryptocurrency wallet, kasagaran nagamit hira hin bitcoin.